<classify> Dk Mukangara alisema hayo jana katika hotuba yake iliyosomwa na Naibu Katibu Mkuu wa Wizara hiyo, Profesa Elisante ole Gabriel wakati wa uzinduzi wa michuano ya Airtel Rising Star kwenye Uwanja wa Kumbukumbu ya Karume, Dar es Salaam.Alisema ni jukumu la kila mtu kuendeleza michezo kwa nafasi yake na kuongeza kuwa serikali imeweka mifumo ambayo itasaidia kila mdau wa michezo anayetaka kuendeleza sekta hiyo anafanya hivyo.Alisema kampuni zikifanya hivyo zitatangaza bidhaa zao kwa bei rahisi kwa kuwa watatangazwa na vyombo mbalimbali vya habari. Akizungumzia kuhusu michuano hiyo, alisema inawajengea uwezo zaidi vijana katika kujiendeleza kimichezo na kuwa na faida kubwa kwa sekta hiyo baadaye.Alisema michuano ya Airtel Rising Stars imesaidia kwa kiasi kikubwa kukuza soka la wanawake na hivyo kufanya vyema kwenye michuano mbalimbali ya kimataifa. Alisema serikali kwa upande wake inatimiza majukumu ya kuendeleza soka kwa ujumla wake na kuitaka sekta binafsi nayo kuendeleza michezo.Mimi ninachoweza kuwaomba kwa sasa wadau wengine wajitokeze kuanzisha na kuendeleza michuano kama hii yenye kuinua vipaji vya vijana na hiyo inawezekana kama makampuni hayo yakiamua, alisema Dk Mukangara.Aliongeza kuwa changamoto zinazokwaza kupatikana kwa mafanikio ya michezo zinatakiwa kutatuliwa haraka na wizara inaweza kuwasaidia kwa hali na mali katika kutatua changamoto hizo. Michuano hiyo inayoshirikisha timu za wanawake na wanaume ambapo zimegawanywa katika makundi manne.Katika kundi A la wanaume kuna timu kutoka Morogoro, Kinondoni na Mwanza huku kwa upande wa timu za wanawake za kundi hilo kuna timu za Temeke, Arusha na Mwanza. Kundi B wanaume ni Ilala, Mbeya na Temeke huku kwa timu za wanawake zilizopo ni Mbeya Ilala na Kinondoni.  <topic>: MICHEZO 